Жаманқұлов жымқырған қаржысының 5,3 млн теңгесін қайтарып берді
"Жаманқұлов жымқырған қаржысының 5,3 млн теңгесін қайтарып берді" | "https://abai.kz/post/48127"
TITLE: Жаманқұлов жымқырған қаржысының 5,3 млн теңгесін қайтарып берді
URL: https://abai.kz/post/48127
META: "Жаманқұлов жымқырған қаржысының 5,3 млн теңгесін қайтарып берді" | "https://abai.kz/post/48127"
DATE: 14.03.2017
AUTHOR(s): Абай-Ақпарат
TOTAL WORDS: 140
TEXT: Алматы қаласындағы №2 Медеу аудандық сотында «Феникс» кинофильмін түсіруге бөлінген қаржыны жымқыру фактісі бойынша «Ш. Айманов атындағы «Қазақфильм» АҚ-ның лауазымды тұлғаларына және «Т.К. Turan Universal Business» ЖШС-нің қызметкерлеріне қатысты сот отырысы жалғасуда, деп хабарлайды Baq.kz тілшісі. Сотта зардап шеккен тарап – Мәдениет және спорт министрлігінің қызметкері Серік Эстияровтан жауап алынды. Ол тағылған айыптарды толығымен қолдады. Айтарлығы, зардап шеккен тарап жан-жақты және объективті тергеу нәтижесінде ақша жымқыру фактілері толықтай расталғанын атап айтты. Тергеу барысында «Қазақфильм» АҚ фильмді түсіруге алдын ала дайындық жұмыстарын жүргізуге «Т.К. Turan Universal Business» ЖШС-не 79 млн теңге аударғаны анықталды. Соның ішінде 69 млн теңгені аталған компания арқылы картинаның бас директоры Тұңғышбай Жаманқұлов жымқырғаны дәлелденді. Нақтырақ айтқанда, ұрланған қаражат қосалқы мердігерлік ұйымдардың көмегімен қолма-қол ақша түрінде Т. Жаманқұловқа жеткізіліп отырған. Серік Эстияровтың айтуынша, бүгінге дейін Тұңғышбай Жаманқұлов 69 млн теңгенің 5,3 млн. теңгесін мемлекет есебіне қайтарды. Абай ақпарат
